José Sánchez de Santa María

José Sánchez de Santa María foi un tradutor galego, que Ricardo Carballo Calero cita entre os precursores de Rosalía.

Traxectoria 
miniatura|El Evangelio segun San Mateo traducido al dialecto gallego.
Louis Lucien Bonaparte, sobriño de Napoleón, fixo traducir a varios idiomas o Evanxeo de Mateu. En 1861 publicouse en Londres a tradución galega, debida a José Sánchez de Santamaría, de Santiago de Compostela, polo demais descoñecido. 

A versión está feita sobre a tradución castelá de Félix Torres Amat, e non sobre o texto grego. O libro leva un prólogo do príncipe editor titulado Observaciones comparativas sobre la pronunciación gallega, asturiana, castellana y portuguesa. Abondan na tradución galega os castelanismos morfolóxicos e sintácticos.

 Notas 

 Véxase tamén 
 Outros artigos 
 Traducións da Biblia ao galego

Categoría:Nados en ano descoñecido
Categoría:Finados en ano descoñecido
Categoría:Tradutores ao galego
Categoría:Precursores do Rexurdimento
Categoría:Tradutores do castelán